เป็นแผลนูนยาว จากการผ่าคลอด รักษาได้ไหมค่ะ
สวัสเีค่ะ ผิวหนังที่นูนตรงบริเวณที่เคยเป็นแผลผ่าตัดมาก่อน อาจเป็น- แผลเป็นชนิดนูนหนาธรรมดา (hypertrophic scar) มักพบในแผลตรงตำแหน่งที่ความตึงมาก เช่น บริเวณข้อต่อ กลางหน้าอก เป็นต้น แผลเป็นชนิดนี้มักจะพบได้มากในช่วงระยะ 6 เดือนแรก หลังจากนั้นก็จะค่อยๆยุบลง และจะกลับเข้าสู่แผลเป็นคงที่ (stable scar) มีลักษณะใกล้เคียงแผลเป็นปกติในช่วงประมาณ 1 ปีหากเพิ่งผ่าคลอดมาไม่นาน แนะนำให้ใช้วิธีกดนวดบริเวณแผลเป็น โดยควรทำทุกวันในช่วง 3-6 เดือนแรก และอาจใช้ทายาสำหรับรักษารอยแผลเป็นทาร่วมด้วย หรือใช้แผ่นซิลิโคนปิดแผล โดยให้ปิดตลอด 24 ชั่วโมง เป็นเวลาประมาณ 3 เดือน- แผลเป็นชนิดคีลอยด์ (keloid) ซึ่งเกิดจากร่างกายมีการซ่อมแซมของชั้นผิวหนังที่มากผิดปกติ แผลจะนูนออกมาจากขอบแผลเดิมค่อนข้างมากมักจะเกิดในผู้ที่มีผิวสีเข้ม หรือมีประวัติทางพันธุกรรม คือ มีประวัติการเกิดคีลอยด์ในพ่อหรือแม่ ตำแหน่งที่เกิดได้บ่อย ได้แก่ หัวไหล่ ติ่งหูและกลางหน้าอก หากเป็นไม่นาน มักจะคลำได้ค่อนข้างนิ่ม แต่หากเป็นนานแล้ว ก้อนมักแข็ง และมักมีอาการคันร่วมด้วยการรักษาทำได้โดยการฉีดยาที่มีส่วนผสมของสเตียรอยด์เข้าไปที่แผล นอกจากนี้ก็มีวิธีเลเซอร์ หรืออาจพิจารณาผ่าตัดหากแผลมีขนาดใหญ่